تورکیه ساحل‌لرینده 4 شدتینده زلز‌له باش وئریب.
بو باره‌ده چرشنبه گونو فوق العاده حال‌لارین ایداره اولونماسی آژانسی (آفاد) معلومات یاییب.
معلوماتا اساساً، یئرالتی تکان‌لارین مرکزی آیدین ویلایتی‌نین کوش آداسی کؤرفزینده، اوجاغی ایسه 7 کیلومتر درین‌لیکده یئرلشیب.
زلز‌له ایزمیر، آیدین و اطراف ویلایت‌لرده ده حیس اولونوب.
زلز‌له نتیجه‌سینده داغینتی‌لار و خسارت آلان‌لار باره‌ده معلومات وئریلمه‌ییب.
